
difuzare sau utilizare, parţială sau totală a acesteia, în afara organizaţiei, fără aprobarea  Directorului general este interzisă. Eventualele modificări în conţinutul documentului pot fi făcute numai de către elaborator, cu acordul Directorului general. Prezentul document se actualizează în maniera „Anulează şi înlocuieşte” pentru tot conţinutul capitolelor modificate. Verificarea validităţii se efectuează cel puţin o dată pe an prin grija elaboratorului.

1. [bookmark: _Toc198888736][bookmark: _Toc208210877]SCOP
Procedura stabileşte modul de achiziţie prin licitaţie a capacităţii pentru echilibrare necesară Î.S. „Moldelectrica” (în continuare – OST) pentru asigurarea funcţionării în condiţii de siguranţă a Sistemului Electroenergetic Naţional, în conformitate cu Legea nr. 164/2025 cu privire la energia electrică şi prevederile Hotărârii Consiliului de administrație al ANRE nr.283/2020 din 07 august 2020.

2. [bookmark: _Toc198888737][bookmark: _Toc208210878]DOMENIU DE APLICARE
[bookmark: _Toc198888738]Prezenta procedură se aplică de către Furnizorii de Servicii de Echilibrare şi de către Operatorul Sistemului de Transport pentru achiziționarea prin licitaţie a următoarelor categorii de capacităţi pentru echilibrare:
1) rezerve pentru restabilirea frecvenţei activate în mod automat;
2) rezerve pentru restabilirea frecvenţei activate în mod manual;
3) rezerve pentru stabilizarea frecvenței

[bookmark: _Toc208210879]3. DEFINIŢII ŞI ABREVIERI
[bookmark: _Toc198888739][bookmark: _Toc208210880]3.1 Definiţii 
În cadrul prezentei proceduri se vor utiliza definițiile din cadrul documentelor de referinţă.

[bookmark: _Toc198888740][bookmark: _Toc208210881]3.2 Abrevieri
ID – interval de decontare, echivalent unui interval de dispecerizare

[bookmark: _Toc198888741][bookmark: _Toc208210882]4. DOCUMENTE DE REFERINŢĂ ŞI DOCUMENTE ASOCIATE
[bookmark: _Toc198888742][bookmark: _Toc208210883]4.1 Documente de referinţă
1) Legea nr. 164/2025 cu privire la energia electrică;
2) Regulile pieței energiei electrice, aprobate prin Hotărârea ANRE nr. 283/2020;
3) Codul rețelelor electrice, aprobat prin Hotărârea ANRE nr. 423/2019;
4) Liniile directoare privind alocarea capacității și gestionarea congestiilor, aprobate prin Hotărârea CA al ANRE nr. 641/2025;
5) [bookmark: _Hlk210225003]Liniile directoare privind echilibrarea sistemului electroenergetic, aprobate prin Hotărârea CA al ANRE nr. 642/2025;
6) Liniile directoare privind alocarea capacităților pe piața pe termen lung, aprobate prin Hotărârea CA al ANRE nr. 643/2025;
7) [bookmark: _Hlk229124793]Regulamentul privind clauzele și condițiile pentru părțile responsabile pentru echilibrare, aprobat prin Hotărârea CA al ANRE nr. 853/2025;
8) Regulamentul privind clauzele și condițiile pentru furnizorii de servicii de echilibrare, aprobat prin Hotărârea CA al ANRE nr. 853/2025;
9) Procedură generală „Calificarea pentru prestarea serviciilor de sistem”
10) Procedura operațională „Verificarea cerințelor și performanțelor tehnice de calificare pentru asigurarea rezervei de înlocuire (RI)”
11) Procedura operațională „Verificarea cerințelor și performanțelor tehnice de calificare pentru asigurarea rezervei de restabilire a frecvenței activată automat (RRFa)”
12) Procedura operațională „Verificarea cerințelor și performanțelor tehnice de calificare pentru asigurarea rezervei de restabilire a frecvenței activată manual (RRFm)”
13) Procedura operațională „Verificarea cerințelor și performanțelor tehnice de calificare pentru asigurarea rezervei de stabilizare a frecvenței (RSF)”


[bookmark: _Toc198888744][bookmark: _Toc208210885]5. MANAGEMENTUL PROCESULUI
Achiziţia de capacitate pentru echilibrare este efectuată de OST prin mecanisme de piaţă, prin intermediul licitaţiilor concurenţiale pentru o durată contractuală de maximum o zi:
· separat pentru creştere şi reducere de putere pentru fiecare ID in cazul RRFa, RRFm și RI 
· cu valori egale la creștere și la reducere de putere (în bandă simetrică) in cazul RSF
OST determină cantităţile necesare de capacităţi pentru echilibrare pentru fiecare categorie, pentru fiecare interval de decontare al perioadei de achiziţie, conform reglementărilor ENTSO-E și acordurilor cu OST din blocul comun de reglaj, cu cel puţin 2 (două) zile înainte de începerea perioadei de achiziţie.
OST inregistrează cantitățile și prețurile din contractele reglementate de ANRE sau stabilite conform obligației de serviciu public în cadrul licitațiilor pentru achiziționarea capacităților pentru serviciile de echilibrare.

5.1 Publicarea licitației
1. OST publică cu 2 (două) zile înaintea zilei de livrare anunţul de licitaţie cel puțin în sistemul informatic al pieței de echilibrare în cazul licitației cu o durată contractuală de o zi.
2. OST publică cu cel mult două ore înaintea perioadei de achiziţie, anunţul de licitaţie cel puțin în sistemul informatic al pieței de echilibrare, pentru perioada de unul sau mai multe ID din ziua următoare licitaţiei, pentru care OST nu a acoperit necesarul de servicii de echilibrare în urma derulării licitaţiei zilnice.

Anunțurile de licitatie conțin:
a) Idetificatorul licitației, Cantităţile, Tipurile de capacitate și sensurile acestora (produsele) și ID supuse licitaţiei;
b) Termenele pentru derularea procesului de achiziționare a capacităţilor pentru echilibrare:
· data şi ora deschiderii porţilor de derulare a licitaţiei;
· data şi ora închiderii porţilor de derulare a licitaţiei;
· data şi ora publicării rezultatului licitaţiei.

5.2. Depunerea ofertelor
Depunerea ofertelor pentru furnizarea capacităţilor pentru echilibrare este voluntară. Participanţii la licitaţie ofertează capacităţile pentru echilibrare în cel mult 10 perechi cantitate-preţ pentru fiecare ID al perioadei de achiziţie. Cantităţile ofertate trebuie să fie de minim 1 MW pe pereche cantitate-preţ, ordonate crescător în funcţie de preţ. Preţul ofertat în cadrul unei perechi cantitate – preţ, este preţul pe care participantul la licitaţie doreşte să îl primească pentru furnizarea capacităţii în ID respectiv. Participanții la licitaţie ofertează cantităţile de capacităţi pentru echilibrare pe portofoliul de UFR/GFR calificate pe care le exploatează. Suma cantităților ofertate în fiecare ID poate fi cel mult egala cu rezervele calificate respective ale tuturor UFR/GFR exploatate de respectivul participant. Participanţii la licitaţie pot revizui ofertele până la data şi ora închiderii porţilor de primire a ofertelor, însă cantitatea ofertată nu trebuie să depășească necesarul publicat. 
Ofertele de capacitate pentru echilibrare transmise de FSE trebuie să conţină: 
· [bookmark: _Hlk206258049]volumul ofertei în MW- număr întreg, minim 1MW, fără zecimale; 
· preţul ofertei în lei/hMW cu cel mult două zecimale; 
· ziua de livrare și intervalul de decontare;
· Codul EIC al FSE care depune oferta;
· Tipul capacității pentru echilibrare și sensul ofertei (produsul);
· Identificatorul licitatiei.

Ofertele depuse de participanţi în sistemul informatic al pieței de echilibrare vor fi validate dacă îndeplinesc condiţiile licitaţiei. 

5.3 Determinarea preţului de închidere a licitaţiei

După expirarea termenului limită de depunere al ofertelor,  ofertele sunt ordonate în mod crescător în funcție de preț, pornind de la cel mai mic preţ ofertat pentru fiecare ID al perioadei de achiziţie şi pentru fiecare categorie de capacitate pentru echilibrare și direcție (produs).
Ofertele cu acelaşi preţ sunt ordonate cronologic, în funcţie de marca de timp.
Sunt considerate câştigătoare toate ofertele ale căror cantităţi însumate pe fiecare ID şi pe fiecare categorie de capacitate pentru echilibrare și directie egalează necesarul OST de capacitate pentru echilibrare. Ultima ofertă câştigătoare poate fi acceptată total sau parţial conform cerinței publicate. Toate cantităţile din ofertele declarate câștigătoare sunt contractate la preţul ultimei oferte acceptate aferent produsului, direcției și fiecărui ID din perioada de tranzacţionare.
În cazul în care cantitatea totală de capacitate pentru echilibrare ofertată este mai mică decât cea solicitată de OST prin cererea de ofertă, se contractează întreaga cantitate ofertată în licitaţie. Diferența până la valoarea necesară/solicitată poate să fie contractată de către OST în alte runde de licitație.
Rezultatele licitaţiei sunt publicate în cadrul sistemul informatic al pieței de echilibrare;
FSE sunt informaţi de rezultatul licitaţiei prin mesajul generat de sistemul informatic al pieței de echilibrare la finalizarea licitaţiei.
OST publică spre informare, cel puțin în sistemul informatic al pieței de echilibrare rezultatele licitaţiei reprezentând cantităţile şi preţurile de achiziţie a capacității de echilibrare.

5.4 Tratarea contestațiilor
Participanții la licitaţie care au ofertat cantităţile de servicii de sistem au dreptul să conteste, justificat, dacă există indicii temeinice ale unor neconformități, rezultatul licitației în termen de o oră de la primirea rezultatului licitaţiei.
Contestațiile participanților la licitaţie vor fi transmise la adresa e-mail conform contractului de furnizare a capacităţii pentru echilibrare, marca de timp a e-mailului fiind momentul depunerii contestației. Contestațiile pot fi depuse şi prin intermediul sistemului informatic al pieței de echilibrare din momentul implementării funcţiilor respective.
Contestarea rezultatului licitației de către participant va cuprinde obiectul contestației și susținerea acesteia.

5.5 Soluționarea contestației
Rezultatul analizei contestației participantului la licitație se va realiza de către OST și va fi comunicat acestuia în termen de 3 ore de la transmiterea acesteia.

5.6 Contractarea şi derularea contractelor de furnizare a capacităţii pentru echilibrare

5.6.1 Anexele lunare, rezultate în urma derulării licitaţiilor zilnice organizate în cadrul sistemului informatic al pieței de echilibrare, pentru luna de livrare, în care sunt precizate cantităţile de capacităţi de echilibrare şi preţul acestora, ce constituie parte din Contractul de furnizare a capacităţii pentru echilibrare, şi sunt semnate electronic de părţile contractante.

5.6.2 Furnizorii de  servicii de echilibrare sunt obligaţi conform contractului să oferteze pe Piaţa de Echilibrare energia de reglaj aferentă capacităţii pentru echilibrare contractate în conformitate cu pct. 5.6.1, pentru fiecare ID din perioada de achiziţie. Capacitate pentru echilibrare se consideră a fi prestată/realizată dacă energia de reglaj aferentă capacităţii pentru echilibrare contractate a fost ofertată în mod corespunzător pe Piaţa de Echilibrare, prin aplicarea Procedurii de determinare a volumului de capacităţi pentru echilibrare realizate faţă de cele contractate. 

[bookmark: _Toc198888745][bookmark: _Toc208210886]6. RESPONSABILITĂŢI
Operatorul sistemului de transport:
· Asigură revizia prezentei proceduri, în concordanţă cu prevederile legislaţiei primare şi secundare în domeniul energiei electrice.
· Determină necesarul de capacităţi pentru echilibrare pe zile, sens şi ID.
· Publică anunţurile de licitaţie  în sistemul informatic al pieței de echilibrare
· Publică  informaţii privind cantităţile adjudecate prin licitaţie şi preţurile de închidere a licitaţiei.
· Derulează comercial contractele de furnizare a capacităţii pentru echilibrare.
· Stabileşte cantităţile de capacităţi pentru echilibrare efectiv realizate.

Furnizorii de servicii de echilibrare:
· Pentru a putea participa la licitaţiile anunţate de OST, furnizorii de servicii de echilibrare trebuie să exploateze unităţi de furnizare a rezervelor/ grupuri de furnizare a rezervelor calificate din punct de vedere tehnic, să fie înscrişi ca FSE la Piaţa de Echilibrare şi să aibă alocat un cod EIC.
· Ofertează în piața energiei electrice de echilibrare cel puțin la nivelul volumelor contractate în piața serviciilor de sistem conform Contractului de furnizare a capacităţii pentru echilibrare.

[bookmark: _Toc198888746][bookmark: _Toc208210887]7. ÎNREGISTRĂRI ŞI ANEXE
Istoric licitaţii (cantităţile, sensul și ID supuse licitaţiei, termenele pentru derularea procesului de achiziţionare a capacităţii pentru echilibrare, rezultatele licitaţiilor, contestaţiile şi soluţionarea acestora) - în format electronic

* formularul completat, datat, semnat devine înregistrare

